CELEX: 62013FN0045
Language: et
Date: 2013-05-15 00:00:00
Title: Kohtuasi F-45/13: 15. mail 2013 esitatud hagi — ZZ jt. versus EIP

20.7.2013   
            
            
               ET
            
            
               Euroopa Liidu Teataja
            
            
               C 207/62
            
         15. mail 2013 esitatud hagi — ZZ jt. versus EIP
   (Kohtuasi F-45/13)
   2013/C 207/108
   Kohtumenetluse keel: prantsuse
   
      Pooled
   
   
      Hagejad: ZZ jt. (esindaja: L. Levi)
   
      Kostja: Euroopa Investeerimispank
   
      Hagi ese ja sisu
   
   Nõue tühistada töötasu teatistes sisalduvad otsused kohaldada Euroopa Investeerimispanga üldotsust, millega määratakse kogu personali töötasu tõusu määraks 2,3 %, ning otsus teeneteskaala kindlaksmääramise kohta, mis toob kaasa 1-3 % töötasu kaotuse ning sellest tulenev nõue mõista institutsioonilt välja töötasu vahe ning kahjuhüvitis.
   
      Hagejate nõuded
   
   
               —
            
            
               Tühistada otsused kohaldada hagejatele EIP haldusnõukogu 18. detsembri 2012. aasta otsust, millega määratakse töötasu tõusu määraks 2,3 % ning EIP halduskomitee 29. jaanuari 2013. aasta otsust teeneteskaala kindlaksmääramise kohta, mis toob kaasa 1-3 % töötasu kaotuse (need otsused sisalduvad 2013. aasta aprilli töötasu teatistes) ning samas osas tühistada kõik järgnevates töötasu teatistes sisalduvad otsused ning vajaduse korral tühistada teabekiri, mille kostja saatis hagejatele 5. veebruaril 2013;
            
         
               —
            
            
               mõista kostjalt välja töötasu vahe, mis tuleneb EIP haldusnõukogu 18. detsembri 2012. aasta otsusest ning EIP halduskomitee 29. jaanuari 2013. aasta otsusest võrreldes teeneteskaala „4-3-2-1-0” ja nn „noorte” astmestiku „5-4-3-1-0” kohaldamisega, või teise võimalusena mõista kostjalt välja hagejate puhul, kes said teatise A, töötasu vahe võrreldes teeneteskaala 3-2-1-0-0 kohaldamisega ja nn „noorte” astmestikku kuuluvate hagejate puhul töötasu vahe võrreldes nn „noorte” astmestikuga „4-3-2-0-0”; sellele töötasu vahele tuleb lisada viivitusintress EKP määras, mida on suurendatud kolme punkti võrra, alates 12. aprillist 2013 ning seejärel iga kuu 12. kuupäevani kuni täieliku tasumiseni;
            
         
               —
            
            
               mõista kostjalt välja hüvitis kahju eest, mis tekkis ostujõu kaotusest ning mida esialgu hinnatakse ex aequo et bono 1,5 %-le iga hageja igakuisest töötasust;
            
         
               —
            
            
               mõista kohtukulud välja EIP-lt.